ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
18 ม.ค. 2559

 
สรุปตลาดภาคเช้า
ตลาดภาคเช้าปิดปรับตัวลดลงเล็กน้อย แม้ว่าจะได้รับแรงกดดันจากแรงขายในหุ้นกลุ่มพลังงาน หลังการฟื้นตัวของตลาดรอบบ้านส่งให้เกิดแรงซื้อกลับเข้ามา นำโดยหุ้นในกลุ่มสื่อสาร
 
แนวโน้ม ภาคบ่าย
คาดดัชนีมีแนวโน้มผันผวนมากขึ้น หลังตลาดหุ้นรอบบ้านเริ่มเกิดการ Rebound แต่ด้วยความกังวลต่อแนวโน้มผลประกอบการของหุ้นขนาดใหญ่อย่างพลังงาน และ ธนาคารทำให้เรา ยังคงเน้นหุ้นขนาดกลางและเล็กต่อไป ในกลุ่มท่องเทียว พาณิชย์ และส่งออก
 
วิเคราะห์ทางเทคนิค
CHOW  ราคาปิด 4.68 บาท
แนวรับ 4.60 บาท          
แนวต้าน 4.96 บาท
กราฟ CHOW ทิ้งตัวลงลึก ราคาหุ้นต่ำสุดในรอบ 14 เดือนขณะที่ปริมาณโวลุ่มหดหาย แสดงถึงขายหมดสิ้น ขณะที่เครื่องมือทางเทคนิคแสดงถึงเกิด Oversold เต็มที่ และควรจะถึงจุดของการเด้งกลับในระยะสั้น โดยมองการเด้งตัวนี้มีแนวต้านที่ 4.96 บาท สนับสนุนโดย MACD เกิด Divergence แล้ว  โดยมีปัจจัยสนับสนุนจากไตรมาส 4 /58 ผลประกอบการกำไรสดใสจากรายได้โรงไฟฟ้า และการเตรียมนำบริษัทลูกเข้าจดทะเบียน
 
เด็กแนว
J (JAS ASSET) เคยบอกไว้ว่าจับตาดูหุ้นตัวนี้ อนาคตจะคล้ายผู้ประกอบการรุ่นพี่ ยักษ์ใหญ่แห่งวงการศูนย์การค้าอย่างหนีไม่พ้น  เพราบริษัททำทั้งให้เช่าพื้นที่ศูนย์การค่า  พื้นที่ IT Junction และทำศูนย์การค้า แบบ community  Mallของตัวเองคล้าย SF สมัยเริ่มต้นยังไงยังงั้น 
ซึ่งมองว่าหาก J มีพัฒนาการในแบบเดียวกัน อนาคตจะยิ่งใหญ่ไม่แพ้กันทีเดียว จึงถือเป็นหุ้นน่าจับตา เพราะมีอัตราการทำกำไรดี อีกทั้งราคาหุ้นยังไม่แพง แนวโน้มมีรายได้มั่นคงระยะยาว และการเติบโตไปเรื่อยๆ ปี 58 ผู้บริหารตั้งเป้า conservative โต 20% ถ้ามองอย่างนี้ และให้ค่า PE ที่ 14 เท่าเหมือน SF ราคาเหมาะสมไม่น้อยกว่า 4 บาท  และล่าสุดสิ่งที่เด็กแนวคาดไว้ก็เหมือนว่าจะเป็นจริง
เมื่อบริษัทเข้าลงทุนสร้างศูนย์การค้าชื่อ The Jas ศรีนครินทร์ ด้วยเงินลงทุนราว 460 ล้านบาท และ JAS รามอินทราด้วยมูลค่า 500 ล้านบาท เป็นศุนย์การค้าเปิดซึ่งกำลังได้รับความนิยมสูงในปัจจุบัน ดังนั้น จับตาดูอนาคตการเติบโตหุ้นตัวนี้ไว้ให้ดี
กราฟ J แม้จะเคลื่อนไหวเชื่องช้า แต่กำลังสร้างฐานเพื่อขึ้นแรงต่อไป  ทั้งนี้ RSI เดินหน้ายกฐานขึ้นล่วงหน้าแล้ว  ขณะที่แท่งเทียน กำลังจะขึ้นไปปะทะแนวต้าน 3.30 บาท ของกรอบสามเหลี่ยมบน และเมื่อผ่านได้จะพุ่งแรง ราคาตรงนี้จึงแนะนำซื้อสะสม และซื้อเพิ่มที่ 3.30 บาท